На основу Решења о банкротству стечајног судије Привредног суда у Сомбору, Посл.Бр.Ст.16/2018 од 08.01.2019. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009, 99/2011-др. Закон, 71/2012 – одлука УС, 83/2014 i 113/2017*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број 13/2010 i 62/2018.*), стечајни управник стечајног дужника

**LBB FRIGO DOO U STEČAJU APATIN**

**ОГЛАШАВА**

**Продају имовине јавним надметањем**

**Предмет продаје** је покретна и непокретна имовина стечајног дужника, која се састоји од:

**Непокретна имовина:**

**- Објекат прехрамбене индустрије и производње пића – хладњача са надстрешницом**

изграђен на парц. бр.4985/3, и уписан у ЛН бр. 7218 КО Апатин, број зг. 2, корисне површине 893 м2

**- Пословна зграда – управна зграда**

изграђен на парц. бр.4985/3, и уписан у ЛН бр. 7218 КО Апатин, број зг. 1, корисне површине 260 м2 , која се састоји од приземља и поткровља

**- Покретна имовина**, која се састоји од:

* Трафо станице
* Канцеларијског намештаја
* Кухињских елемената и апарата
* Санитарија и купатилског намештаја

Укупне процењене вредности **14.478.970,00 динара**

**Почетна цена: 7.239.485,00 динара Депозит: 2.895.794,00 динара**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **50.000,00** **динара** (профактура се може преузети сваког радног дана до 15.04.2019. године у периоду од 09 до 12 часова у канцеларији стечајног управника);
2. уплате **депозит** на текући рачун стечајног дужника број **200-3023550101040-17 код банке Поштанска штедионица АД** , или положе неопозиву првокласну банкарску гаранцију наплативу на први позив, најкасније **на дан одржавања продаје.** Доказ о полагању депозита заинтересовани купци достављају стечајном управнику најкасније на регистрацији за јавно надметање**.** У случају да се као депозит положи првокласна банкарска гаранција, оригинал исте се ради провере заједно са Обрасцем пријаве доставља стечајном управнику до 13.04.2019. године. Банкарска гаранција мора имати **рок важења до 19.05.2019. године**. У случају да на јавном надметању победи Купац које је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција.
3. приликом преузимања продајне документације потпишу Изјаву о губитку права на враћање депозита. Изјава чини саставни део продајне документације.

**Јавно надметање** одржаће се дана **18.04.2019**.**године** **у 11.00 часова** на следећој адреси: Апатин, Индустријска зона бб .

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 09.00 до 10.50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. оглашава имовину која се нуди на продају и оглашава почетну цену,
4. позива учеснике да прихвате почетну цену и сваку наредну цену према унапред предвиђеном повећању цена,
5. одржава ред на јавном надметању,
6. проглашава купца када ниједна друга странка не истакне већу цену од последње понуђене цене,
7. потписује записник.

Купопродајни уговор се потписује када се стекну потребни законски услови и под условом да је депозит који је обезбеђен гаранцијом уплаћен на рачун стечајног дужника.

Проглашени Купац је дужан да уплати преостали износ купопродајне цене у року од **15** **дана** од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника и извршеној уплати у целости Купац стиче право власништва.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније **5 дана** пре заказане продаје сваким радним даном од 09:00 до 12:00 часова уз претходну најаву на телефон 069/5280-500, сараднику стечајног управника, Радивојевић Слађани.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања.

Другом најбољем понуђачу на јавном надметању, депозит (гаранција) се враћа у року од 3 дана од дана извршене уплате најбољег понуђача.

Порезе и трошкове који произлазе из закљученог купопродајног уговора, а који се додају на постигнуту купопродајну цену, у целости сноси купац.

Особа за контакт – Стечајни управник Злата Ракић, телефон: 063/283-489.